2 homi bistidu ku uniforme di Polícia roba 700 mil scudu di bomba di gasolina di Enacol di Achada São Filipe, na Praia.
Kontisi na parmanhan di onti segunda fera dia 4 di Janeru, por volta di 10 hora, assaltantes surprende empregados di loja ki sta kontaba tudu dinheru ki es tinha na caixa, desde dia 30 di Dezembro.
Bandidos leba tambe bolsas e otrus kusas di pessoas ki staba presente na kel loja.
Pamodi es staba bistidu ku ropa di polícia, kantu es entra ninguen ka desconfia ma es era bandido. Di repente es ponta arma pa empregados e es furta dinheru.
Na mesmu dia três indivíduo assalta tambe ku arma na mò um agente di Enacol, di nome Nuno Duarte ki tambe è agente di CvMóvel, è assaltadu kantu è staba na porta di si escritòrio na bairro di Fazenda, na Praia, na prepara pa è bai deposita dinheru na banco. Keli kontisi por volta di 11h50 di onti segunda fera.
Ka sabedu presizamente kantu dinheru ki bandidos leba.
Sta deskunfiadu ma es assaltantes ki faze es 2 assalto ma es ta pertence a mesmu grupu. Polícia Nacional sta gosi na investiga es assaltos.
pap_Latn kea_Latn kea_Latn kea_Latn kea_Latn kea_Latn kea_Latn